יוזף הלמסברגר האב

יוזף הלמסברגר, האב (בגרמנית: Josef Hellmesberger  3 בנובמבר 1828 - 24 באוקטובר 1893) היה כנר, מנצח ומלחין אוסטרי.

הלמסברגר נולד בווינה, בנו של המוזיקאי והפדגוג גאורג הלמסברגר (1800-1873). הוא למד נגינה בכינור אצל אביו בקונסרבטוריון של וינה. משפחת הלמסברגר מנתה דורות של מוזיקאים, שכללו את אחיו, גאורג הלמסברגר הבן (1830-1852) ובניו, יוזף הלמסברגר הבן (1855-1907) ופרדיננד הלמסברגר (1863-1940).

בשנת 1851 התמנה הלמסברגר לפרופסור לכינור בקונסרבטוריון של וינה, למנהל אמנותי ומנצח הקונצרטים של "עמותת ידידי המוזיקה" ובמקביל, למנהל הקונסרבטוריון הווינאי. אחרי פיצול התפקידים ב-1859 המשיך להיות מנהל הקונסרבטוריון ואילו יוהאן הרבק היה למנצח הקונצרטים. הלמסברגר עבד בהוראה עד 1877, אך המשיך כמנהל עד מותו בווינה.

ב-1860 היה לקונצרטמייסטר של תזמורת אופרת החצר ומילא משרות שונות בחיי המוזיקה של וינה.

יוזף הלמסברגר ייסד את רביעיית הלמסברגר בשנת 1849. בשנת 1870 הצטרף בנו, יוזף, לרביעייה ככינור שני. בשנת 1887 העביר לבנו את הנהגת הרביעייה ואת תפקיד הכינור הראשון.

בנו פרדיננד הצטרף לרביעייה בשנת 1888 כצ'לן.

לקריאה נוספת 
Josef Hellmesberger, Sr. biography at the Tribal Smile Music Encyclopedia
Josef Hellmesberger, Sr. biography at ''aeiou Encyclopedia*Hellmesberger family biographies

קישורים חיצוניים

כנרים אוסטרים
מלחינים אוסטרים
מנצחים אוסטרים
מורים למוזיקה
משפחת הלמסברגר
אישים הקבורים בבית הקברות של היצינג
סגל האוניברסיטה למוזיקה ואמנויות הבמה של וינה
אוסטרים שנולדו ב-1828
אוסטרים שנפטרו ב-1893